VÝZVA SZJ 2/2023

NA PREDKLADANIE ŽIADOSTÍ O REPREZENTAČNÉ SÚSTREDENIA  
A TRÉNERSKÚ PODPORU NA VRCHOLNÝCH PODUJATIACH V ROKU 2023

Čl. I  
ÚVODNÉ USTANOVENIA

1. Slovenský zväz jachtingu (ďalej len SZJ) zverejňuje túto výzvu na predkladanie žiadostí na trénerské zabezpečenie reprezentačných sústredení a trénerskú podporu na vrcholných podujatiach v roku 2023.

2. Prostriedky alokované na túto výzvu sú určené na úhradu príspevkov na trénerov spojených s realizáciou reprezentačných sústredení a trénerskej podpory na vrcholných podujatiach v zmysle Smernice F4 – Finančné ohodnotenie trénerov.

Čl. II  
CIEĽ A ÚLOHY VÝZVY

Hlavným cieľom SZJ je vytváranie adekvátnych podmienok pre športovú jachtársku prípravu reprezentantov pod vedením kvalifikovaných trénerov.

Čl. III OPRÁVNENÍ ŽIADATELIA

Oprávnenými žiadateľmi sú asociácie lodných tried okruhového jachtingu.

Čl. IV  
OPRÁVNENÍ TRÉNERI NA VEDENIE SÚSTREDENÍ

Na výkon reprezentačných a zahraničných sústredení je oprávnení tréner III. až V. kvalifikačnej triedy a medzinárodný tréner špecialista.

Čl. V  
KRITÉRIA ROZDELENIA PROSTRIEDKOV

Finančné prostriedky určené na realizáciu sústredení budú prerozdelené medzi jednotlivé lodné triedy na základe hodnotenia ich výsledkov z predošlej sezóny podľa atribútov hodnotenia lodných tried. Na tento účel je vyhradených celkom 35 000 Eur .

|  |  |  |
| --- | --- | --- |
| Názov parametra | Percento vyhradenej sumy | Parameter pre rozdelenie |
| P1 | 20 % | počet posádok hodnotených v Slovenskom pohári v roku 2022   * pre dvojposádkové LT násobené x 2 * pre mládežnícke posádky násobené x 2 \*) |
| P2 | 30 % | počet posádok na pretekoch OH, OHM, MS, ME, JMS, JME v roku 2022   * pre dvojposádkové LT násobené x 2 * pre mládežnícke posádky násobené x 2 \*) |
| P3 | 20 % | počet posádok na pretekoch OH, OHM, MS, ME, JMS, JME umiestnených v 1/2 poľa v roku 2022   * pre dvojposádkové LT násobené x 2 |
| P4 | 30 % | počet pretekárov zaradených do ŠR, OHR, JOHR, ktorí splnili podmienky reprezentanta za rok 2022 |

\*) za mládežnícku posádku sa považuje taká posádka, kde všetci členovia posádky sú mládežníci do 23 rokov vrátane.

Rozdelenie prostriedkov podľa jednotlivých parametrov:

Pre jednotlivé lodné triedy sa zapíše požadovaný parameter. Následne je váhovaný parameter (VPi) určený ako požadovaný parameter vynásobený násobiacimi koeficientami. Príspevok pre lodnú triedu podľa parametra je vypočítaný nasledovne

PiALT= VPALTi \* SUMAPi / SVPi, kde

* PiALT je príspevok pre ALT podľa parametra Pi (i=1 .. 4)
* SUMAPi je suma prostriedkov rozdeľovaná podľa parametra Pi Pi (i=1 .. 4)
* SVPi je súčet váhovaných parametrov cez všetky lodné triedy podľa parametra Pi
* VPALTi je váhovaný i-ty parameter pre ALT

V čase vyhlásenia výzvy sú prostriedky prerozdelené všetkým lodným triedam a zverejnené spolu s výzvou.

Pri vyhodnotení výzvy sú prostriedky prerozdelené znova iba tým lodným triedam, ktoré sa do výzvy zapojili.

Čl. VI  
PLÁN AKTIVÍT

Podporené budú aktivity oprávneného žiadateľa do vyčerpania prostriedkov alokovaných na výzvu pre jednotlivých žiadateľov. V prípade nedočerpania finančných prostriedkov do termínu vyhodnotenia športovej reprezentácie slovenského zväzu jachtingu (TR5) , budú tieto presunuté na jej financovanie v príslušnom roku.

Čl. VII NÁLEŽITOSTI ŽIADOSTI

ŽIADOSŤ MUSÍ OBSAHOVAŤ

1. Názov ALT a kontaktné údaje žiadateľa
2. Plán aktivít podľa vzoru v prílohe 1 – musí byť dodaná aj elektronicky.
3. Písomný súhlas trénera so zabezpečením plánovaných aktivít, pričom nie je nutné dodať písomný súhlas ku každej aktivite (postačuje jeden súhlas za množinu aktivít).
4. Kópia dokladu oprávňujúceho trénera vykonávať podnikateľskú činnosť trénera v prípade ak túto SZJ nepredložil.

Čl. VIII VŠEOBECNÉ USTANOVENIA

Všetky zmeny termínov musia byť včas oznámené a konzultované s VV SZJ.

Povinnosťou trénera je doručiť na hore uvedené adresy faktúru za poskytnuté služby, správu z aktivity a prezenčnú listinu najneskôr do 20 dní po ukončení aktivity, pričom rozhodujúci je dátum pečiatky odosielajúcej pošty na obálke. Po tejto lehote nebude faktúra zo strany SZJ akceptovaná.

Výška finančných príspevkov SZJ za trénerské služby ako aj povinné vybavenie trénera sú definované v Smernici SZJ F4 – Finančné ohodnotenie trénerov v prípade, že tréningové aktivity realizuje tréner výlučne pre pretekárov SZJ. V prípade trénerov realizujúcich tréningové aktivity nie výlučne len pre pretekárov SZJ vo väčšej tréningovej skupine, bude trénerovi vyplatená alikvotná časť náhrady stanovená v Smernici SZJ F4 podľa pomeru pretekárov SZJ a ostatných pretekárov s iných krajín.

Čl. IX SPOLUFINANCOVANIE

Výška spolufinancovania aktivít nie je určená a môže byť podľa rozhodnutia žiadateľa určená rôzne.

Čl. X  
DÁTUM UKONČENIA PREDKLADANIA ŽIADOSTÍ

Dátumom ukončenia predkladania žiadostí je 31.1.2023.

Adresa pre elektronické podanie žiadosti je: szj@sailing.sk .

Za schvaľovanie predložených žiadostí je zodpovedný Výkonný výbor SZJ. Vyhodnotenie výzvy bude zverejnené na webe SZJ najneskôr 14 dní od ukončenia predkladania žiadostí.